CELEX: 22005D0027
Language: sk
Date: 2005-03-11 00:00:00
Title: Rozhodnutie Spoločného výboru EHP č. 27/2005 z 11. marca 2005, ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

28.7.2005   
            
            
               SK
            
            
               Úradný vestník Európskej únie
            
            
               L 198/9
            
         
      ROZHODNUTIE SPOLOČNÉHO VÝBORU EHP č. 27/2005
   z 11. marca 2005,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 1/2005 z 8. februára 2005 (1).
            
         
               (2)
            
            
               Rozhodnutie Komisie 2004/328/ES z 5. apríla 2004, ktorým sa menia a dopĺňajú prílohy I a II k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach vzhľadom na vírusovú hemoragickú septikémiu (VHS) a infekčnú hematopoetickú nekrózu (IHN) rýb (2), sa má začleniť do dohody.
            
         
               (3)
            
            
               Rozhodnutie Komisie 2004/373/ES z 13. apríla 2004, ktorým sa menia a dopĺňajú prílohy I a II k rozhodnutiu 2002/308/ES, ktorým sa ustanovujú zoznamy schválených zón a schválených fariem vzhľadom na jedno alebo viacero ochorení rýb na vírusovú hemoragickú septikémiu (VHS) a infekčnú hematopoetickú nekrózu (IHN) (3), sa má začleniť do dohody.
            
         
               (4)
            
            
               Rozhodnutie Komisie 2004/453/ES z 29. apríla 2004, ktorým sa vykonáva smernica Rady 91/67/EHS, pokiaľ ide o opatrenia proti určitým chorobám akvakultúrnych živočíchov (4), v znení korigenda uverejneného v Ú. v. EÚ L 202, 7. 6. 2004, s. 4, sa má začleniť do dohody.
            
         
               (5)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Kapitola I prílohy I k dohode sa mení a dopĺňa takto:
   
               1.
            
            
               Do bodu 66 (rozhodnutie Komisie 2002/308/ES) v časti 4.2 sa dopĺňa táto zarážka:
               
                           „—
                        
                        
                           
                              32004 D 0373: rozhodnutie Komisie 2004/373/ES z 13. apríla 2004 (Ú. v. EÚ L 118, 23. 4. 2004, s. 49).“
                        
                     
         
               2.
            
            
               Za bod 78 (rozhodnutie Komisie 2004/315/ES) v časti 4.2 sa vkladá tento bod:
               
                           „79.
                        
                        
                           
                              32004 D 0453: rozhodnutie Komisie 2004/453/ES z 29. apríla 2004, ktorým sa vykonáva smernica Rady 91/67/EHS, pokiaľ ide o opatrenia proti určitým chorobám akvakultúrnych živočíchov (Ú. v. EÚ L 156, 30. 4. 2004, s. 5), v znení korigenda uverejneného v Ú. v. EÚ L 202, 7. 6. 2004, s. 4.
                           Tento akt sa uplatňuje aj na Island.“
                        
                     
         
               3.
            
            
               Znenie bodu 13 (rozhodnutie Komisie 93/44/EHS) v časti 4.2 sa vypúšťa.
            
         
               4.
            
            
               Pod nadpisom „AKTY, NA KTORÉ ŠTÁTY EZVO A DOZORNÝ ÚRAD EZVO NÁLEŽITE PRIHLIADNU“ v časti 4.2 sa do bodu 55 (rozhodnutie Komisie 2003/634/ES) dopĺňa táto zarážka:
               
                           „—
                        
                        
                           
                              32004 D 0328: rozhodnutie Komisie 2004/328/ES z 5. apríla 2004 (Ú. v. EÚ L 104, 8. 4. 2004, s. 129).“
                        
                     
         Článok 2
   Znenia rozhodnutí 2004/328/ES, 2004/373/ES a 2004/453/ES v znení korigenda uverejneného v Ú. v. EÚ L 202, 7. 6. 2004, s. 4, v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 12. marca 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 11. marca 2005
      
         
            Za Spoločný výbor EHP
         
         
            predseda
         
         Richard WRIGHT
         
      
   
   
      (1)  Ú. v. EÚ L 161, 23.6.2005, s. 1.
   
      (2)  Ú. v. EÚ L 104, 8.4.2004, s. 129.
   
      (3)  Ú. v. EÚ L 118, 23.4.2004, s. 49.
   
      (4)  Ú. v. EÚ L 156, 30.4.2004, s. 5.
   
      (5)  Nie sú uvedené žiadne ústavné požiadavky.